Нарын-27 арпа сорту
Нарын-27 арпа сорту - жаздык арпа сорту. Кыргызстан дыйканчылык ИИИде чыгарылган. Машагынын узундугу 8-10 см, 1000 данынын салмагы 45-52 г. Сабагынын бийиктиги орто, анча жапырылбайт. Вегетация мезгили 88-90 күн. Тез өсөт. Кургакчылыкка байымдуу. Данында белок менен амин кислотасы көп, 15% протеин, 2,95% май, 2,72% күл, 6,44% клетчатка 4,24% кальций, 2,93% фосфор болот. Ош облусу менен Чүй өрөөнүндө кайрак жерге эгилет. 
Дан өсүмдүктөр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7